Okawix:Okawix-doc.item8/gl

Como procurar nuns contidos (campo Procurar e botón Comezar a procura ): o Okawix ofrece a posibilidade de procurar nuns contidos os artigos relevantes que garden relación cun texto da súa escolla. Esta funcionalidade é posible grazas ao motor de buscas semánticas Wikiwix (desenvolvido, ao igual que o Okawix, pola organización Linterweb ).

A procura é simple: escriba a pescuda no campo de buscas. Mentres teclea, un mecanismo de completado automático proporcionaralle suxestións semellantes ao que estea a escribir (esta funcionalidade só está activada se inseriu no campo, polo menos, catro letras; teña en conta que o simple feito de que unha palabra non apareza na lista de suxestións non implica que non se atope nos contidos do texto dese artigo).

Unha vez que escribiu a pescuda, siga algún destes pasos para completar a procura:

- prema sobre un dos termos suxeridos.

- seleccione un dos termos suxeridos coas teclas arriba e abaixo, e prema a tecla Intro.

- insira unha palabra no campo Procurar e faga clic en Intro.

- insira unha palabra no campo Procurar e faga clic no botón Comezar a procura.

No cadro da esquerda móstranse os primeiros vinte e cinco resultados, ordenados por relevancia. Os nomes dos artigos atopados polo motor de buscas están escritos en barras rectangulares coloreadas con lonxitudes proporcionais á relevancia dos artigos da súa pescuda.

Nota 1 : o feito de que un artigo apareza entre os resultados relevantes dunha pescuda non implica que este artigo conteña todas as palabras da procura; a relevancia dun artigo é avaliada polo motor de buscas do Wikiwix coa axuda de complexos algoritmos cuxos detalles van máis aló desta documentación.

Nota 2 : o Wikiwix está deseñado para recoñecer as cuestións en lingua coloquial. Isto é, no canto de escribir no campo de buscas palabras clave, pode formular a súa pregunta ao Wikiwix como se lla fixese a unha persoa. Por exemplo, supoña que quere saber a altura da torre Eiffel. Co Wikiwix, pode facer a pregunta deste xeito: "Que altura ten a torre Eiffel?". O Wikiwix entón intentará "entender" o significado da pescuda e devolver os resultados máis relevantes. Cómpre aclarar que polo de agora o Wikiwix non atinxe o grao de intelixencia dun humano; haberá melloras en canto vaian saíndo novas versións do Okawix e mais do Wikiwix.